b"\n_START_ARTICLE_\nProjecte Mut\n_START_SECTION_\nTreball\n_START_PARAGRAPH_\nA finals de 2009, el grup presenta el seu primer treball de llarga durada, Po\xc3\xa8sica, un disc amb 18 can\xc3\xa7ons que  va ser un \xc3\xa8xit de vendes i de cr\xc3\xadtica. Po\xc3\xa8sica \xc3\xa9s el CD autoeditat llan\xc3\xa7at el 22 de desembre del 2009. En menys de 20 dies van vendre mil c\xc3\xb2pies. En total es van editar 1.500 c\xc3\xb2pies de'Po\xc3\xa8sica' que es van vendre o repartir a les institucions col\xc2\xb7laboradores (Consell, Vila i Sant Josep). El disc \xc3\xa9s molt variat. Inclou dues can\xc3\xa7ons extres del disc de 'Ressonadors', que tamb\xc3\xa9 ha estat un supervendes a Eivissa, temes propis, dues can\xc3\xa7ons instrumentals, una majoria de can\xc3\xa7ons basades en poemes d'autors eivissencs com Pau Sarradell, Mari\xc3\xa0 Villang\xc3\xb3mez, Julio Herranz, Jean Serra, Antoni Mar\xc3\xad, Nora Albert i Carme Balanzat._NEWLINE_A finals de 2011, editen Corda i Poal gravat a Magrana Studio. En aquesta ocasi\xc3\xb3, van incorporar instruments nous com l'ukelele, l'acordi\xc3\xb3 o la fla\xc3\xbcta. Aquest disc va ser finalista en els Premis Enderrock 2013, com a millor disc pop-rock en catal\xc3\xa0 i va ser nomenat com a disc catal\xc3\xa0 de l\xe2\x80\x99any, segons RNE-R4. _NEWLINE_El seu quart \xc3\xa0lbum, del 2015, es diu Id\xc3\xb2, on critiquen el que els preocupa de manera festiva._NEWLINE_L'any 2016 van publicar un \xc3\xa0lbum recopilatori, 10 anys i bons, per celebrar el seu des\xc3\xa8 aniversari. Les can\xc3\xa7ons d'aquest \xc3\xa0lbum s\xc3\xb3n una recopilaci\xc3\xb3 dels seus grans \xc3\xa8xits i cada can\xc3\xa7\xc3\xb3 conta amb la participaci\xc3\xb3 d'un artista o grup convidat com: La Pegatina, Els Amics De Les Arts, Gerard Quintana, Els Catarres, Maria del Mar Bonet o Miquel Gil, entre d'altres._NEWLINE_El seu \xc3\xbaltim \xc3\xa0lbum, del 2017, es diu La Vida Rima. El febrer de 2019 anuncien una pausa indefinida  per centrar-se en un nou projecte en castell\xc3\xa0 i deixant de banda el folk, del que ja tenen nous temes gravats._NEWLINE_Projecte Mut ha participat en el projecte Ressonadors amb la can\xc3\xa7\xc3\xb3 Jo tenc una enamorada.\n_START_SECTION_\nLa can\xc3\xa7\xc3\xb3 de l'estiu del 2015\n_START_PARAGRAPH_\nEl 2015 van protagonitzar la can\xc3\xa7\xc3\xb3 de l'estiu de TV3 i Catalunya R\xc3\xa0dio, que portava el nom de Junts."